Juventus F.C.

**Juventus Football Club S.p.A.** (  [yu.vén.tus] dari Latin *iuventūs* "belia" terbitan kata *iuvenis* "muda"; juga diringkaskan sebagai **Juventus** atau **Juve** ) merupakan sebuah kelab bola sepak Itali yang berpusat di Torino, Itali. Kelab ini kelab ketiga tertua di negara asalnya dan banyak menghabiskan sebahagian besar sejarahnya di Serie A, iaitu divisyen pertama Itali kecuali pada musim 2006–07.

Juventus ditubuhkan pada tahun 1897 di bawah nama Sport-Club Juventus. Kelab ini ditubuhkan oleh sekumpulan pelajar muda Turin termasuk Eugenio Canfari menjadi presiden Juventus yang pertama dan abangnya Enrico. Mereka berdua telah diuruskan oleh keluarga Agnelli sejak tahun 1923 lalu menjadikan Juventus kelab profesional pertama di negara ini. Kelab ini telah menjadi simbol bangsa Itali (*Italianità*) kerana kecemerlangan tinggi kelab ini yang mendampak terhadap masyarakat Itali terutamanya pada era 1930-an dan dekad pertama selepas Perang Dunia Kedua melalui penyertaan anggota kelab ini dalam pasukan kebangsaan Itali. Peminat kelab ini ialah yang terbanyak berbanding mana-mana kelab Itali lain dan Juventus juga salah satu kelab memiliki peminat terbanyak di dunia. Sokongan ke atas Juventus sangat meluas di seluruh Itali dan luar negara terutamanya negara yang didiami pendatang Itali.

Juventus sebelum ini merupakan kelab paling cemerlang dalam sejarah bola sepak Itali. Secara keseluruhannya, Juventus telah memenangi 61 gelaran rasmi sama ada di peringkat domestik atau antarabangsa. Di sini termasuklah 32 gelaran liga, 11 trofi Coppa Italia, tujuh gelaran Supercoppa Italiana dan 11 gelaran Eropah atau kejohanan antara benua. Juventus berada di kedudukan keempat di Eropah dan kelapan di dunia dalam rekod kelab terbanyak dari terma pengumpulan trofi.

Pada tahun 1985, Juventus ketika berada di bawah bimbingan Giovanni Trapattoni menjadi kelab pertama dalam sejarah bola sepak Eropah yang memenangi ketiga-tiga kejohanan utama yang dianjurkan UEFA, iaitu Piala Kelab Eropah, Piala Juara-Juara Eropah dan Piala UEFA keseluruhannya meraih 13 trofi dalam masa 10 tahun sehingga tahun 1986. Selepas menjuarai Piala Antara Benua pada tahun yang sama, kelab ini juga menjadi kelab pertama yang telah meraih gelaran Eropah dan kejohanan dunia.

Juventus pernah dikalahkan oleh pasukan Malaysia (Harimau Malaya) pada tahun 2012 pada perlawanan persahabatan di Stadium Bukit Jalil dengan keputusan 2-1. Gol pertama dijaringkan oleh Syukor Adan dan gol kedua dijaringkan oleh Aidil Zafuan. 

## Sejarah

### Tahun-tahun awal

Juventus ditubuhkan dengan nama Sport-Club Juventus pada lewat 1897 oleh sekumpulan pelajar dari sekolah Lyceum di Turin tetapi kelab ini dinamakan semula sebagai Foot-Ball Club Juventus dua tahun kemudian. Kelab ini menyertai Kejuaraan Bola Sepak Itali pada tahun 1900. Pada tahun 1904, seorang ahli perniagaan yang bernama Ajmone-Marsan memulihkan kewangan kelab Juventus, lalu membuatkan ia dapat memindahkan padang latihan dari Piazza d'Armi ke Velodrome Umberto I. Pada masa itu, pasukan ini memakai jersi hitam dan merah jambu. Juventus menjuarai kejuaraan liga buat kali pertama pada tahun 1905 ketika bermain di padang Velodrome Umberto I. Pada masa ini, warna kelab telah ditukar kepada hitam dan putih, yang diinspirasikan oleh kelab Inggeris, Notts County.

Terdapat perpecahan di kelab itu pada tahun 1906, selepas beberapa kakitangan berpindah dari Juve. Presiden ketika itu, Alfred Dick tidak berpuas hati dengan ini lalu meninggalkan meninggalkan beberapa pemain terkenal untuk menubuhkan FBC Torino dan seterusnya bermulalah perlawanan Derby della Mole. 

### Era dominasi
Pemilik syarikat kereta Fiat, Edoardo Agnelli mengawal kelab ini pada tahun 1923 seterusnya membina sebuah stadium baru. Ini membantu Juventus untuk meraih *scudetto* (kejuaraan liga) buat kali kedua pada musim 1925-26 selepas menewaskan Alba Roma dengan agregat 12-1. Kelab ini mula menjadi kelab gergasi Itali sejak era 1930an seterusnya menjadikan kelab profesional pertama di Itali. Mereka menjuarai lima gelaran liga berturut-turut di bawah bimbingan Carlo Carcano dan membentuk teras pasukan kebangsaan Itali ketika era Vittorio Pozzo termasuk skuad juara dunia 1934. Bintang Juventus yang lahir pada era ini antaranya Raimundo Orsi, Luigi Bertolini, Giovanni Ferrari, Luis Monti dan ramai lagi.

Juventus berpindah ke Stadio Comunale, tetapi sepanjang 1930an dan majoritinya pada era 1940an mereka tidak dapat menawan semula dominasi liga. Selepas Perang Dunia Kedua, Gianni Agnelli dilantik menjadi presiden kehormat. Juventus menambah dua lagi kejuaraan liga pada musim 1949–50 dan 1951–52 ketika di bawah pengurusan dari England, Jesse Carver. Dua penyerang dibawa masuk pada musim 1957–58 iaitu John Charles dari Wales dan Omar Sivori dari Argentina. Mereka berdua bermain bersama pemain lama, Giampiero Boniperti. Pada musim itu menyaksikan Juventus dianugerahkan satu bintang emas sebagai penghargaan telah menjuarai 10 gelaran liga. Ini juga menyaksikan Juventus merupakan kelab Itali pertama mendapat bintang emas ini. Pada musim yang sama, Omar Sivori menjadi pemain Juventus pertama meraih anugerah Pemain Terbaik Eropah. Pada musim berikutnya, kelab ini berjaya melengkapkan *double* selepas menewaskan Fiorentina untuk membolot trofi Serie A dan Coppa Italia. Boniperti bersara pada 1961 dan menjadi penjaring terbanyak sepanjang zaman kelab dengan 182 gol dalam semua kejohanan dalam masa 45 tahun.

Pada dekad seterusnya iaitu era 1960an, Juventus hanya memenangi satu kejuaraan liga iaitu pada musim 1966–67. Walau bagaimanapun, era 1970an menyaksikan Juventus mula kembali semula sebagai status kelab gergasi dalam bola sepak Itali. Di bawah bimbingan dan juga bekas pemain, Čestmír Vycpálek, Juventus mendapat gelaran *scudetto* pada musim 1971–72 dan 1972–73. Pemain-pemain yang ternama pada masa itu antaranya ialah Roberto Bettega, Franco Causio dan José Altafini. Pada tahun-tahun seterusnya, mereka menambah lagi dua kejuaraan liga. Giovanni Trapattoni mula mengambil alih jawatan pengurus di Juventus dan berjaya membawa Juventus ke kemenangan pertama di pentas Eropah, iaitu berjaya menjulang trofi Piala UEFA pada tahun 1977 dan meneruskan dominasi Juventus pada awal era 1980an. Semasa tempoh pengurusan Trapattoni, ramai pemain Juventus membentuk  tulang belakang pasukan kebangsaan Itali ketika era pengurusan Enzo Bearzot termasuk kejohanan Piala Dunia 1978, Euro 1978 dan menjadi juara dunia pada Piala Dunia 1982.

### Pentas Eropah

Era Trapattoni merupakan era paling cemerlang iaitu ketika 1980an. Pada dekad ini, Juventus meraih tiga gelaran liga sejak 1984. Ini bermaksud Juventus telah memenangi 20 gelaran liga Itali dan mereka dibenarkan untuk ditambah bintang kedua di jersi kelab seterusnya menjadikan Juventus satu-satunya kelab Itali yang mendapat penghargaan ini. Pada masa ini, bintang Juventus telah menarik dunia antaranya Paolo Rossi yang mendapat anugerah Pemain Terbaik Eropah berikutan sumbangannya kepada Itali untuk menjuarai Piala Dunia FIFA 1982 selain beliau menjadi pemain terbaik kejohanan.

Bintang dari Perancis, Michel Platini menerima anugerah Pemain Terbaik Eropah pada tiga tahun berturut-turut, iaitu pada tahun 1983, 1984 dan 1985 dan menjadi sebuah rekod. Juventus satu-satunya kelab yang mempunyai pemain memenangi anugerah ini sepanjang empat tahun berturut-turut. Tambahan lagi, Platini turut menjaringkan gol kemenangan pada Final Piala Eropah 1985 menentang Liverpool dan walau bagaimanapun, ia dicemari satu tragedi yang mengubah bola sepak Eropah. Pada tahun yang sama, Juventus menjadi kelab pertama dalam sejarah bola sepak Eropah yang telah membolot ketiga-tiga kejohanan UEFA dan Juventus juga kelab pertama dalam sejarah dan satu-satunya kelab pada masa kini telah memenangi kejohanan Eropah serta gelaran juara dunia setelah memenangi Piala Antara Benua 1985.

Selepas menjuarai musim 1985–86, baki era 1980an tidak berapa cemerlang buat Juventus. Kelab ini perlu berdepan Napoli yang mempunyai pemain legenda iaitu Diego Maradona, kedua-dua kelab Milan iaitu Milan dan Inter yang telah meraih kejuaraan *scudetto*. Juventus hanya menang pada Coppa Italia dan Piala UEFA pada tahun 1990 di bawah bimbingan bekas legenda, Dino Zoff. Pada tahun 1990, Juventus berpindah ke stadium baharu iaitu Stadio delle Alpi, yang dibina untuk persiapan Piala Dunia FIFA 1990 yang dianjurkan oleh Itali. Ketibaan bintang Itali pada tahun berikutnya iaitu Roberto Baggio telah memecah rekod perpindahan termahal dunia pada ketika itu. Pada awal 90an di bawah Luigi Maifredi, Juventus sedikit meraih kejayaan dengan menjuarai Piala UEFA pada tahun 1993.

### Era Lippi
Marcello Lippi mengambil alih jawatan pengurus Juventus pada permulaan musim 1994–95. Musim pertama Lippi di Juventus merupakan petanda baik bagi Juve apabila mereka menjulang trofi pertama Serie A sejak pertengahan 1980an selain menjuarai Coppa Italia. Pemain-pemain pada masa itu termasuklah Ciro Ferrara, Roberto Baggio, Gianluca Vialli dan pemain muda, Alessandro Del Piero. Lippi membawa Juventus untuk memenangi Supercoppa Italiana buat pertama kali. Selain itu, Lippi juga membimbing Juventus ke perlawanan akhir dan menjulang trofi Liga Juara-Juara pada musim berikutnya selepas mengalahkan Ajax dalam penentuan penalti selepas terikat seri 1-1.

Juventus meneruskan rentak cemerlangnya dengan memenangi Serie A pada musim 1996–97 dan 1997–98, Piala Super UEFA 1996 dan Piala Antara Benua 1996. Juventus melangkah ke perlawwanan akhir Liga Juara-Juara pada tahun 1997 dan 1998, namun kedua-duanya Juventus sekadar naib juara selepas tewas kepada Borussia Dortmund dan Real Madrid.

Lippi kembali ke Juventus pada 2001 selepas Carlo Ancelotti dipecat. Lippi menandatangani beberapa pemain yang kemudian mencipta nama di Juventus antaranya Gianluigi Buffon, David Trezeguet, Pavel Nedvěd dan Lilian Thuram. Kesemua pemain ini membantu Juventus untuk menambah lagi dua gelaran *scudetto* ketika musim 2001–02 dan 2002–03. Juventus juga layak ke perlawanan akhir Liga Juara-Juara pada tahun 2003 menentang Milan namun Juventus tewas dalam penentuan penalti selepas terikat seri 0-0. Pada musim berikutnya, Lippi dilantik menjadi ketua jurulatih pasukan kebangsaan Itali.

### Skandal "Calciopoli"
Fabio Capello dilantik menjadi jurulatih Juventus pada tahun 2004 dan membawa Juve untuk menambah lagi dua gelaran Serie A berturut-turut. Walau bagaimanapun pada Mei 2006, Juventus antara lima kelab terbabit dalam skandal bola sepak Itali 2006. Hukumannya Juventus dipaksa bermain di Serie B pada musim hadapan sekali gus buat pertama kali dalam sejarah. Kejuaraan liga pada tahun 2005 dan 2006 di bawah bimbingan Capello turut ditarik balik.

Ramai pemain Juventus terkejut dengan keputusan bahawa mereka berkemungkinan akan beraksi di Serie B. Pemain-pemain ini membuat keputusan untuk berpindah antaranya Lilian Thuram, Zlatan Ibrahimović dan juga Fabio Cannavaro. Walau bagaimanapun, pemain ternama lain seperti Buffon, Del Piero, Trezeguet dan juga Nedvěd bertekad untuk membantu Juventus kembali semula ke Serie A manakala pemain muda dari *Primavera* (pasukan belia) seperti Sebastian Giovinco dan Claudio Marchisio menerima tawaran ke pasukan pertama. Juventus kembali semula ke Serie A sebagai juara liga selepas menghadapi musim 2006–07 selain Del Piero menjadi penjaring terbanyak dengan 21 gol.

Seawal 2010, Juventus menganggap cabaran pelucutan *scudetto* mereka dari tahun 2005 dan 2006 bergantung kepada keputusan perbicaraan berhubung dengan skandal 2006. Siasatan seterusnya pada tahun 2011 mendapati penyingkiran Juventus pada tahun 2006 adalah tanpa merit. Apabila bekas pengurus besar Juventus, Luciano Moggi disabit di mahkamah berkaitan dengan skandal itu, keputusan rayuan telah ditolak oleh mahkamah pada tahun 2015. Juventus kemudian menyaman Persekutuan Bola Sepak Itali (FIGC) sebanyak 443 juta euro bagi kerosakan yang disebabkan oleh penyingkiran pada tahun 2006. Presiden FIGC, Carlo Tavecchio menawarkan untuk berbincang memberikan semula *scudetto* yang ditarik balik sebagai pertukaran Juventus tidak membuat tuntutan mahkamah.

### Kembali ke Serie A
Selepas kembali ke Serie A pada musim 2007–08, Juventus melantik Claudio Ranieri sebagai pengurus baru mereka. Juve menamatkan musim ini pada kedudukan ketiga liga dan layak ke pusingan kelayakan Liga Juara-Juara. Juventus akhirnya berjaya layak ke peringkat kumpulan selain menewaskan Real Madrid di tempat lawan dan di halaman sendiri sebelum Juve tewas pada peringkat kalah mati kepada Chelsea. Ranieri dipecat serta merta berikutan keputusan tidak membanggakan dan Ciro Ferrara dilantik sebagai pengurus baru untuk menghadapi baki dua perlawanan terakhir musim 2008–09. 

Walau bagaimanapun, tempoh Ferrara sebagai pengurus Juventus tidak terlalu memuaskan dan sehinggakan Juventus tersingkir dari Liga Juara-Juara dan Coppa Italia selain hanya menduduki tempat keenam liga pada penghujung Januari 2010. Kemudian, Ciro Ferrera dipecat dan digantikan oleh Alberto Zaccheroni sebagai pengurus sementara. Zaccheroni tidak dapat membantu meningkatkan prestasi Juventus dan seterusnya Juve hanya sekada menduduki tempat ketujuh liga. Untuk musim 2010–11, Jean-Claude Blanc digantikan oleh Andrea Agnelli sebagai presiden kelab. Agnelli membuat keputusan untuk menggantikan Zaccheroni dengan pengurus Sampdoria, Luigi Delneri. Walau bagaimanapun, Delneri gagal untuk melonjakkan prestasi pasukan dan membawa kepada pemecatannya. Antonio Conte, pengurus Siena yang berjaya membimbing pasukannya ke Serie A dinamakan sebagai pengurus yang baharu. Pada September 2011, Juventus akhirnya memiliki stadium baharu iaitu Stadium Juventus yang baru dibina.

### Era Conte dan Allegri
Di bawah bimbingan Conte, Juventus menjadi kelab pertama memegang rekod tanpa kalah dalam format terkini sepanjang 38 perlawanan liga ketika musim 2011-12. Penghargaan lain termasuklah kemenangan terbesar di tempat lawan (5–0 di Fiorentina) dan rekod pertahanan terbaik (20 gol dibolos, paling sedikit dalam format liga terkini) dalam Serie A.

Pada musim 2013–14, Juventus memenangi gelaran liga buat kali ketiga berturut-turut dan rekod dengan pengumpulan mata 102 mata dengan 33 kemenangan. Gelaran ini merupakan kejuaraan liga rasmi buat kali ke-30 dalam sejarah kelab. Juventus juga hanya melangkah ke separuh akhir Liga Europa selepas tewas di tempat sendiri menentang Benfica sekali gus terlepas perlawanan akhir di Stadium Juventus.

Pada musim 2014–15, Massimiliano Allegri dilantik sebagai pengurus dan berjaya meraih gelaran liga buat kali ke-31 dan kali keempat berturut-turut. Selain itu, Juve juga meraih rekod Coppa Italia buat kali kesepuluh dan seterusnya melengkapkan *double* pada musim ini. Juve juga menewaskan Real Madrid pada peringkat separuh akhir Liga Juara-Juara dengan agregat 3-2 dan bertemu Barcelona pada perlawanan akhir di Berlin dan ini buat kali pertama sejak Liga Juara-Juara UEFA 2002-03. Juventus tewas kepada Barcelona dengan jaringan 3-1 selepas Ivan Rakitić menjaringkan gol seawal minit keempat. Álvaro Morata merapatkan kedudukan pada minit ke-55 dan Barcelona mendahului semula hasil jaringan Luis Suárez pada minit ke-70 dan gol Neymar pada penghujung perlawanan. Pada 25 April 2016, Juventus meraih kejuaraan liga buat kali kelima berturut-turut (secara keseluruhan kali ke-32) sejak kali terakhir memenangi liga lima musim berturut-turut pada 1930–31 dan 1934–35. Juventus meraikan kemenangan selepas pasukan di tangga kedua, Napoli tewas kepada Roma dan memberikan peluang cerah Juve untuk menjulang trofi liga. Pada 21 Mei, Juve menjuarai Coppa Italia buat kali ke-11 dan kali kedua berturut-turut. Ini menjadikan Juventus kelab Itali pertama memenangi liga dan Coppa Italia dalam dua musim berturut-turut.

## Warna dan nama samaran

Juventus telah beraksi bersama pakaian hitam dan putih bersama dengan seluar pendek putih dan kadang kala seluar pendek hitam sejak 1903. Asalnya, meeka bermain dengan pakaian merah jambu bersama tali leher hitam. Bapa salah seorang pemain Juventus yang membuat pakaian ini tetapi jika membasuh secara berterusan, warnanya akan pudar dan mulai tahun 1903 kelab itu mencari warna yang sesuai untuk menggantikannya.

Juventus bertanyakan salah seorang ahli pasukan, John Savage dari England, jika dia mempunyai apa-apa hubungan di England yang boleh membekalkan baju baru dengan pilihan warna yang lebih baik. Kebetulan dia mempunyai seorang rakan yang menetap di Nottingham, yang menjadi penyokong Notts County, lalu rakannya menghantar baju berjalur hitam dan putih ke Turin. Sejak itu, Juve memakai jersi berjalur hitam da putih agar tampak agresif dan kuat.

Lambang rasmi Juventus Football Club telah menjalani pengubahsuaian sejak 1920an. Pengubahsuaian terakhir lambang Juventus semasa sebelum bermulanya musim 2004–05. Sejak itu, lambang pasukan ini terdapat jalur hitam dan putih. Ia dibahagikan dalam lima jalur menegak: dua jalur putih dan tiga jalur hitam, di dalamnya terdapat elemen-elemen berikut; di bahagian atasnya, nama kelab dan di bawahnya terdapat lengkungan emas (sebagai penghormatan). Di bahagian bawah terdapat seekor lembu yang sedang "mengecas" dan lembu itu terletak dalam perisai lama Perancis. Lembu yang sedang "mengecas" itu merupakan simbol *[[komun]] di [[Turin|Torino]]*. Terdapat juga sebuah mahkota hitam yang terletak di atas simbol Turin itu. Mahkota ini melambangkan kenang-kenangan kepada Augusta Tourinorum, sebuah kota lama pada era Rom dan kini ia terletak di bahagian Piedmont.

Juventus juga menjadi pasukan pertama dalam sejarah bola sepak yang menerima sebuah bintang yang diletakkan di atas lambang pada tahun 1958 untuk mewakili 10 kejuaraan liga atau gelaran Serie A.

Mengikut sejarah kelab, Juventus diberi beberapa nama julukan antaranya *la Vecchia Signora* (Wanita Tua) sebagai contoh terbaik. "Lama" sebahagian daripada nama samaran pada Juventus yang bermaksud "belia" dalam bahasa Latin. Ia berasal dari umur pemain Juventus pada pertengahan tahun 1930-an. Perkataan "wanita" sebahagian daripada nama samaran bagaimana peminat kelab ini mesra dirujuk sebelum 1930an. Nama samaran lain kelab ini termasuklah *la Fidanzata d'Italia* (Kekasih Itali), oleh kerana selama ini ia telah menerima tahap sokongan yang tinggi oleh pekerja asing Selatan Itali (terutamanya dari Naples dan Palermo) yang tiba di Turin untuk bekerja di FIAT sejak tahun 1930-an. Nama samaran yang lain ialah; *[La] Madama* (Piedmont untuk: Puan), *i bianconeri* (hitam dan putih), *le zebre* (kuda belang) merujuk kepada warna Juventus.

## Stadium

Pada awal penubuhannya, Juventus bermain di Parco del Valentino dan Parco Cittadella pada tahun 1897 dan 1898. Mereka bermain di Stadium Piazza d'Armi sehingga 1908 kecuali pada tahun 1905, tahun pertama meraih *sxudetto* dan pada tahun 1906, apabila mereka mula bermain di Corso Re Umberto.

Dari 1909 hingga 1922, Juventus bermain kejohanan dalaman di Kem Corso Sebastopoli sebelum berpindah ke Kem Corso Marsiglia pada tahun berikutan sehinggalah 1933. Pada penghujung tahun 1933, Juventus bermain di Stadio Mussolini yang baru dibina sebagai persiapan Piala Dunia 1938. Selepas Perang Dunia Kedua, stadium itu dinamakan sebagai Stadio Comunale Vittorio Pozzo. Juventus bermain di stadium itu buat masa 57 tahun dan jumlahnya 890 perlawanan liga. Pasukan ini meneruskan sesi latihan di stadium sehingga Julai 2003.

Dari tahun 1990 sehingga musim 2005-06, kelab Turin ini bermain untuk perlawanan di tempat senndiri di Stadio delle Alpi, yang dibina sebagai persiapan Piala Dunia FIFA 1990. Walaupun keadaan ini amat jarang berlaku tetapi kelab ini bermain tempat sendiri di berbagai-bagai stadium lain seperti Renzo Barbera di Palermo, Dino Manuzzi di Cesena dan Stadio Giuseppe Meazza di Milan.

Pada Ogos 2006, Juventus kembali untuk bermain di Stadio Comunale, kemudian dikenali sebagai Stadio Olimpico, sebagai persiapan menghadapi Sukan Olimpik Musim Sejuk 2006 yang berlangsung di Turin. Pada November 2008, Juventus mengumumkan bahawa mereka telah mengeluarkan 120 juta euro untuk membina stadium baharu iaitu Stadium Juventus yang akan dibina di tapak delle Alpi. Tidak seperti stadium lamanya, ia tidak mempunyai trek balapan dan jarak padang hanyalah 7.5 meter dari tempat duduk penonton Muatan penonton stadium ini sebanyak 41,475 orang. Kerja-kerja pembinaan bermula pada musim bunga 2009 dan stadium ini dibuka pada 8 September 2011 sebelum menghadapi musim 2011–12.

## Peminat dan pesaing

Juventus merupakan kelab memiliki peminat paling ramai di Itali iaitu dianggarkan sebanyak 12 juta peminat selain mewakili 29 peratus. Selain itu, Juventus juga salah satu kelab paling ramai peminat di dunia dan mempunyai penyokong seramai 180&nbsp;juta peminat (43&nbsp;juta di Eropah), terutamanya di negara-negara Mediterranean yang menerima ramai pendatang Itali. Sang Torinese juga mempunyai cawangan kelab peminat di pelbagai tempat di dunia.

Permintaan tiket Juventus dalam perlawanan kelab di tempat sendiri sekali-sekala yang diadakan di luar Turin adalah tinggi, menunjukkan bahawa Juventus mempunyai banyak komuniti sokongan kuat di bahagian lain Itali. Juventus ialah klub yang pengaruhnya menyebar luas dan sangat popular di seluruh tanah besar Itali Selatan, Sicily dan Malta, mempunya penyokong sangat banyak,  bahkan dapat melebihi jumlah penduduk Bandar Turin itu sendiri.

Juventus mempunyai dua pesaing ketat. Pesaing ataupun sering digelar musuh ialah kelab Turin sendiri iaitu, Torino dan perlawanan kedua-dua pasukan ini disebut sebagai *[[Derby della Mole]]* (Pertembungan Turin). Permusuhan ini mengimbas kembali ke tahun 1906 apabila Torino ditubuhkan oleh pemain dan kakitangan Juventus yang berpindah dari kelab tersebut. Permusuhan paling terkenal ialah antara Juventus dengan Internazionale, dari Milan. Perlawanan kedua-kedua pasukan dirujuk sebagai *[[Derby d'Italia]]* (Pertembungan Itali) dan kedua-dua pasukan ini kerap mencabar antara satu sama lain di bahagian atas carta liga, oleh itu persaingan ini amat sengit. Terutamanya kedua-dua belah pihak ini kelab pertama dan kedua paling diminati di Itali dan persaingan ini telah kerap berlaku sejak 1990an dan mencapai peringkat tertinggi selepas skandal Calciopoli, di mana Juventus kembali semula ke Serie A.

Selain itu, Juventus juga bersaing dengan Milan, Roma, Fiorentina dan Napoli.

## Pemain

### Skuad semasa

### Juventus Next Gen and Youth Sector

### Out on loan

## Kakitangan pasukan

|}
Sumber: Juventus.com( )

## Senarai presiden
Juventus mempunyai beberapa presiden dalam sejarahnya. Sesetengahnya merupakan pemilik kelab ini dan sesetenah lagi presiden sementara. Di bawah merupakan senarai lengkap:




## Senarai pengurus
Berikut merupakan senarai pengurus Juventus dari tahun 1923 semasa keluarga Agnelli mengambil alih kelab.




## Pencapaian
Juventus merupakan kelab Itali paling cemerlang pada abad ke-20, dan paling cemerlang dalam sejarah bola sepak Itali telah memenangi Serie A sebanyak 32 kali dan ia menjadi rekod juara lima kali berturut-turut (pada 1930–31 dan 1934–35 dengan pada 2011–12 dan 2015–16). Mereka juga memenangi Coppa Italia, piala domestik Itali dan memenanginya sebanyak 11 kali. Tambahan lagi, kelab ini memegang rekod menjuarai Supercoppa Italiana paling banyak iaitu sebanyak tujuh kali.

Secara keseluruhannya, Juventus telah memenangi 61 gelaran rasmi dalam semua kejohanan dan pengumpulan trofi paling banyak berbandng mana-mana kelab Itali yang lain. Ini membuatkan Juventus kelab Itali kedua paling cemerlang dalam kejohanan Eropah. Kelab ini berada di kedudukan keempat di Eropah dan kelapan di dunia  memiliki banyak gelaran antarabangsa dan secara rasminya diakui oleh FIFA.

### Domestik

#### Liga
* **[[Serie A|Kejuaraan Bola Sepak Itali / Serie A]]**
** **Juara (36):** 1905, 1925–26, 1930–31, 1931–32, 1932–33, 1933–34, 1934–35, 1949–50, 1951–52, 1957–58, 1959–60, 1960–61, 1966–67, 1971–72, 1972–73, 1974–75, 1976–77, 1977–78, 1980–81, 1981–82, 1983–84, 1985–86, 1994–95, 1996–97, 1997–98, 2001–02, 2002–03, *[[Serie A 2004–05|2004–05]]*, *[[Serie A 2005–06|2005–06]]*, 2011–12, 2012–13, 2013–14,  2014–15, 2015–16, 2016-17, 2017-18, 2018-19, 2019-20
* **[[Serie B]]**
** **Juara (1):** 2006–07

#### Piala
* **[[Coppa Italia]]**
** **Juara (11):** 1937–38, 1941–42, 1958–59, 1959–60, 1964–65, 1978–79, 1982–83, 1989–90, 1994–95, 2014–15, 2015–16
* **[[Supercoppa Italiana]]
** **Juara (7):** [[Supercoppa Italiana 1995|1995]], [[Supercoppa Italiana 1997|1997]], [[Supercoppa Italiana 2002|2002]], [[Supercoppa Italiana 2003|2003]], [[Supercoppa Italiana 2012|2012]], [[Supercoppa Italiana 2013|2013]], [[Supercoppa Italiana 2015|2015]]

=== Eropah ===

* **Piala Eropah / Liga Juara-Juara Eropah**
** **Juara (2):** [[Piala Eropah 1984–85|1984–85]], [[Liga Juara-Juara UEFA 1995–96|1995–96]]
* **Piala Juara-Juara Eropah**
** **Juara (1):** [[Piala Juara-Juara Eropah 1983–84||1983–84]]
* **Piala UEFA
** **Juara (3):** 1976–77, 1989–90, 1992–93
* **[[Piala Intertoto UEFA ]]**
** **Juara (1):** 1999
* **[[Piala Super UEFA|Piala Super Eropah / Piala  Super UEFA]]**
** **Juara (2):** 1984, 1996

### Dunia
* **[[Piala Antara Benua (bola sepak)|Piala Antara Benua]]**
** **Juara (2):** 1985, 1996

## Rekod dan statistik kelab

Alessandro Del Piero memegang rekod kemunculan terbanyak Juventus iaitu 705 kemunculan. Beliau mengatasi Gaetano Scirea pada 6 Mac 2008 ketika menentang Palermo. Beliau juga memegang rekod kemunculan Serie A tertinggi iaitu 478 perlawanan.

Termasuk semua kejohanan rasmi, Alessandro Del Piero menjadi penjaring terbanyak sepanjang zaman bersama Juventus dengan 290 gol sejak menyertai kelab Turin itu pada tahun 1993. Giampiero Boniperti, menjadi penjaring terbanyak sepanjang zaman di belakang Del Piero sejak 1961 telah menjaringkan 182 gol.

Pada musim 1933–34, Felice Borel menjaringkan 31 gol dalam 34 kemunculannya, lalu membuat rekod baru gol terbanyak dalam satu musim Serie A. Gol terbanyak yang dijaringkan oleh pemain dalam satu perlawanan ialah sebanyak 6 gol dan ia juga satu rekod kebangsaan Itali. Pemain itu adalah Omar Enrique Sivori dalam satu perlawanan menentang Internazionale dalam musim 1960–61.

Perlawanan rasm pertama Juventus ialah menentang Torino pada tahun 1900, Juve tewas 1-0. Kemenangan terbesar pernah dilakar Juventus ketika menentang Cento dengan jaringan 15-0, pada perlawanan pusingan kedua Coppa Italia dalam musim 1926–27. Kekalahan terbesar yang pernah dihadapi Juventus ketika menentang musuh setempat, Torino dengan jaringan 8-0 pada tahun 1913.

Penjualan Zinédine Zidane kepada kelab Sepanyol, Real Madrid dari Juventus pada tahun 2001 merupakan rekod perpindahan pemain termahal pada masa itu iaitu dengan bayaran 75 juta euro.

Pembelian Gianluigi Buffon pada 2001 dari Parma menelan kos perpindahan sebanyak 45 juta euro. Perpindahan ini merupakan perpindahan termahal buat penjaga gol sepanjang zaman. Pada 20 Mac 2016, Gianluigi Buffon melakar rekod baru Serie A iaitu rekod tidak pernah bolos selama 974 minit ketika musim 2015-16.

## Sumbangan kepada pasukan kebangsaan Itali

Secara keseluruhannya, Juventus adalah kelab yang menyumbang ramai pemainnya ke pasukan kebangsaan Itali dan Juve hanyalah satu-satunya kelab Itali yang meyumbang pemainnya ke setiap kejohanan yang dihadapi pasukan kebangsaan Itali sejak Piala Dunia 1934. Juventus banyak menyumbang pemain-pemainnya ke kempen Piala Dunia Itali dan dua era cemerlang. Salah satunya ialah *Quinquennio d'Oro* (Quinquennium Keemasan), dari tahun 1931 hingga 1935, dan *Ciclo Leggendario* (*The Legendary Cycle*), dari 1972 hingga 1986.

Di bawah ialah senarai pemain Juventus yang mewakili pasukan kebangsaan Itali ketika menjulang trofi Piala Dunia;
* Piala Dunia FIFA 1934 (9); Gianpiero Combi, Virginio Rosetta, Luigi Bertolini, Felice Borel IIº, Umberto Caligaris, Giovanni Ferrari, Luis Monti, Raimundo Orsi dan Mario Varglien Iº
* Piala Dunia FIFA 1938 (2); Alfredo Foni dan Pietro Rava
* Piala Dunia FIFA 1982 (6); Dino Zoff, Antonio Cabrini, Claudio Gentile, Paolo Rossi, Gaetano Scirea dan Marco Tardelli
* Piala Dunia FIFA 2006 (5); Fabio Cannavaro, Gianluigi Buffon, Mauro Camoranesi, Alessandro Del Piero dan Gianluca Zambrotta

Dua pemain Juventus yang memenangi anugerah Kasut Emas ketika beraksi di Piala Dunia bersama Itali ialah Paolo Rossi pada tahun 1982 dan Salvatore Schillaci pada 1990. Terdapat juga pemain-pemain Juventus yang mewakili Itali untuk bergelar juara dalam Kejohanan Bola Sepak Eropah 1968. Mereka addalah Sandro Salvadore, Ernesto Càstano dan Giancarlo Bercellino.

Kelab Turin ini juga menyumbang pemain-pemain bukan sahaja Itali malah negara-negara lain. Zinédine Zidane dan kapten Perancis, Didier Deschamps merupakan pemain Juventus yang menjuarai Piala Dunia FIFA 1998 ketika bersama Perancis (tiga pemain Juventus lain dalam skuad Perancis 1998; Patrick Vieira, David Trezeguet dan Lilian Thuram). Tiga pemain Juventus ini juga memenangi Kejohanan Bola Sepak Eropah ketika bersama negara asal mereka selain Itali iaitu Luis del Sol mewakili Sepanyol untuk memenanginya pada tahun 1964 manakala dua lagi dari Perancis, iaitu Michel Platini dan Zidane meraih trofi tersebut pada edisi 1984 and 2000.

## Maklumat kewangan

Sejak 27 Jun 1967, Juventus Football Club telah menjadi sebuah syarikat saham bersama dan sejak 3 Disember 2001, kelab dari Turin ini disenaraikan dalam Borsa Italiana. Sehingga 2011, perkongsian Juventus diagihkan antara 63.77% kepada EXOR S.p.A, milik keluarga Agnelli, 7.5% kepada Pelabur Asing Arab Libya Co. dan 32.5& lagi kepada pemegang asing lain. Sejak 2012, Jeep menjadi penaja baru bagi Juventus.

Bersama dengan Lazio dan Roma, Juventus termasuk dalam ketiga-tiga kelab Itali termasuk dalam Borsa Italiana (Bursa Saham Itali). Juventus juga salah satu kelab bola sepak di negara ini menjadi ahli *STAR* (Segment of Stocks conforming to High Requirement), salah satu segmen pasaran utama di dunia. Walau bagaimanapun, akibat keputusan kewangan 2011, Juventus berpindah dari segmen *STAR* ke pasaran *MTA*.

Padang latihan Juventus dimiliki oleh Campi di Vinovo S.p.A dan dikawal oleh Juventus Football Club S.p.A. sehingga 71.3%. Pada 2003, kelab itu membeli tanah daripada sebuah syarikat dan kemudian syarikat itu dibubarkan. Sejak itu, Juventus tidak pernah mempunyai syarikat.

Kelab ini juga salah satu ahli Persatuan Kelab Eropah (ECA), yang dibentuk selepas pembubaran G-14, sebuah kumpulan antarabangsa yang menemptkan kelab elit Eropah dan Juventus juga tergolong di dalamnya.

Menurut Deloitte Football Money League, Juventus merupakan kelab kesembilan di dunia dengan anggaran pendapatan 272.4&nbsp;juta euro, kelab Itali paling kaya berbanding mana-mana kelab Itali lain. Kelab ini berada dalam senarai Forbes berada di kedudukan ke-9 senarai kelab bola sepak paling berharga di dunia dengan anggaran pendapatan 850&nbsp;juta dolar Amerika (3.5 trilion RM), membuatkan Juventus sebagai kelab kedua terkaya di Itali. Kelab ini juga tergolong dalam senarai 50 pasukan sukan berharga pada tahun 2012.

### Pengeluar jersi dan penaja

## Lihat juga
* Senarai kelab bola sepak juara dunia FIFA
## Nota kaki


## Rujukan


## Pautan luar

*       
* Juventus F.C. di Serie A  
* Juventus F.C. di UEFA
* Juventus F.C.  di FIFA